FORZA RUMANTSCH - U IL FUTUR DA NOSSA LIA 

Da Rafael Müller

Temps da smanatschas exteriuras ed interiuras han schon adina laschà crescher il spiert communabel. Grazia a l’invasiun germanoslava ed il rumantsch grischun renascha il 2005 il rumantsch per la 131avla giada. Sco emprim act vegnan a rudlar ils chaus da la Lia. Dasper ina truppa da revoluziunaris cun bandiera cotschna en maun vegnan sin il trottuar da la via da la Plessur rir las testas rumantschas lur davos rir. Schon il favrer è lur en acziun la nova regenza rumantscha. Per evitar differenzas en dumondas da religiun vegnan quellas scumandadas. La nova bibla ed il DRG, reverendas vegnan tramess sin l’alp Flix a tschiffar mustgins, prers a Segl Maria per nettegiar il palantschieu da la chasa da Nieztsche e quest corpus catholicum si Sedrun a bajegiar la NEAT, là èn ins schon disà cun nairs. La stad vegnan lur construids reservats rumantschs per proteger il origin rumantsch da la decadenza turistica. Per unir il spiert rumantsch per adina ston enfin igl atun tut las fritgaivlas dunnas engiadinaisas esser maridadas en Surselva e viceversa, e quellas dal Surmeir dastgan ir tar quels paucs paupers da la Sutselva. Fin il November vegn il medem esser schabegià cun las vatgas. Ed il december, suenter in onn plain success da renaschientscha rumantscha vegn il sontga Muoth a purtar spagnolettas als uffants ed ils 24 il Pacchioli ils regals.

Rafaelius Mateus Müller